ΓΡΑΠΤΗ ΕΡΩΤΗΣΗ E-3666/00

υποβολή: Mario Mantovani (PPE-DE), Guido Podest (PPE-DE) και Antonio Tajani (PPE-DE) προς την Επιτροπή

(27 Νοεμβρίου 2000)

Θέμα: Η κατάσταση των παιδιών στη Ρουμανία

Η Ρουμανία ζει ένα μεγάλο ανθρώπινο δράμα, κληρονομιά της κομμουνιστικής περιόδου: περισσότερο από 65 000 παιδιά ζουν ακόμη σήμερα στα ορφανοτροφεία, έχοντας χαρακτηρισθεί εγκαταλειμμένα. Η κατάσταση αυτή είναι προϊόν μιας παράλογης νομοθεσίας του Τσαουσέσκου σχετικά με την άμβλωση, που καθιστούσεποχρεωτική, με ένα νόμο περί αμβλώσεως που ίσχυσε για 24 ολόκληρα χρόνια, από το 1965 έως το 1989, την απόκτηση τουλάχιστον 4 παιδιών. Περίπου 3 000 από τα παιδιά αυτά που εγκαταλείφθηκαν στα ορφανοτροφεία είναι σήμερα φορείς του AIDS ή έχουν σοβαρές αναπηρίες" μεταξύ των αιτίων του προβλήματος αυτού βρίσκεται η χρησιμοποίηση της ίδιας σύριγγας για τον εμβολιασμό των παιδιών αυτών.

Υπό τα δεδομένα αυτά, μπορεί η Επιτροπή, αναφερόμενη στην έκθεση 2000 για τη Ρουμανία, να ανακοινώσει τη σημερινή κατάσταση της χρηματοοικονομικής βοήθειας που έχει διαθέσει η Ευρωπαϊκή Ένωση στην επιδίωξή της να ανακουφίσει το εν λόγω δράμα μιας χώραςποψήφιας για ένταξη στην Ευρωπαϊκή Κοινότητα;

Επίσης, θα μπορούσε η Επιτροπή να προωθήσει εκστρατεία ευαισθητοποίησης στο ζήτημα τηςιοθεσίας στα κράτη μέλη της Ένωσης, προκειμένου οι ισχύουσες εθνικές νομοθεσίες να καταστούν ελαστικότερες και να διευκολυνθεί ο συντονισμός και η ανταλλαγή πληροφοριών σε κοινοτικό επίπεδο, με στόχο την παροχή συγκεκριμένης βοήθειας στα ανυπεράσπιστα αυτά παιδιά,

Απάντηση του κ. Verheugen εξ ονόματος της Επιτροπής

(9 Ιανουαρίου 2001)

Στην περιοδική έκθεση 2000 της Επιτροπής για την πορεία της Ρουμανίας προς την προσχώρηση(1), αναφέρεται ότι παρά τις πρόσφατες εξελίξεις με τη μεταρρύθμιση του τομέα προστασίας τουν παιδιού στη Ρουμανία, πρέπει να συνεχιστούν οι προσπάθειες. Η οργανωτική και διοικητική ικανότητα των περιφερειακών συμβουλίων, τα οποία είναι τώρα αρμόδια για τη χρηματοδότηση και τη διαχείριση των ιδρυμάτων παιδικής μέριμνας, πρέπει να ενισχυθεί, διότι η επιτυχία της μεταρρύθμισης εξαρτάται από την ικανότητα και τη δέσμευση αυτών των οργάνων. Επίσης, πρέπει γενικά να ολοκληρωθούν οι πολιτικές παιδικής μέριμνας και τα συστήματα κοινωνικής πρόνοιας, ούτως ώστε να μπορεί να παρέχεται βοήθεια στις οικογένειες, να αποφεύγεται η εγκατάλειψη και να αντιμετωπίζεται το πρόβλημα των παιδιών του δρόμου στις μεγάλες πόλεις.

Από την αρχή της δεκαετίας του '90, η Επιτροπή παρέχει τεχνική και χρηματοδοτική συνδρομή στον τομέα της προστασίας του παιδιού στη Ρουμανία. Το 1999, όταν ο πρωθυπουργός της Ρουμανίας ζήτησε βοήθεια, η Επιτροπή χορήγησε κονδύλια από το Phare και την Υπηρεσία Ανθρωπιστικής Βοήθειας της Ευρωπαϊκής Κοινότητας(ECHO) (συνολικά 11,75 εκατ. ευρώ) για επείγουσα άμεση συνδρομή σε 200 περίπου ιδρύματα παιδικής μέριμνας στη Ρουμανία με στόχο τη βελτίωση των όρων διαβίωσης των παιδιών. Ωστόσο, η Επιτροπή και οι ρουμανικές αρχές αναγνωρίζουν ότι η βοήθεια πρέπει τώρα να επικεντρωθεί στη διαρθρωτική μεταρρύθμιση του τομέα προστασίας του παιδιού, και θέτουν ως πρωταρχικό στόχο τη μείωση του εγκλεισμού σε ιδρύματα (δηλαδή της εγκατάλειψης των παιδιών σε κρατικά ιδρύματα). Για το σκοπό αυτό, η Επιτροπή χορήγησε 25 εκατ. ευρώ από το Phare για ένα πρόγραμμα προστασίας του παιδιού το οποίο αρχίζουν τώρα να εφαρμόζουν οι ρουμανικές αρχές.

Το πρόγραμμα Phare για την προστασία του παιδιού αποτελείται από τα εξής:

- τη δημιουργία και ανάπτυξη κοινοτικών ολοκληρωμένων έργων για τη μέριμνα του παιδιού σε τοπικό επίπεδο, με ιδιαίτερη έμφαση στην αποτροπή της εγκατάλειψης και του εγκλεισμού των παιδιών σε ιδρύματα"

- την αναδιάρθρωση των ιδρυμάτων εσωτερικής περίθαλψης"

- την παροχή τεχνικής βοήθειας (με αξιοποίηση της εμπειρίας των κρατών μελών μέσω προγραμμάτων αδελφοποίησης, π.χ. απόσπαση εθνικών εμπειρογνωμόνων στην κυβέρνηση της Ρουμανίας) με στόχο τη διευκόλυνση της συνεργασίας μεταξύ του Υπουργείου Εργασίας και τωνπηρεσιών κοινωνικής προστασίας (σε κεντρικό και τοπικό επίπεδο) με τα τμήματα περίθαλψης του παιδιού (σε κεντρικό και τοπικό επίπεδο), προκειμένου να διασφαλίζεται ότι η εν γένει πολιτική κοινωνικής προστασίας της Ρουμανίας παρέχει αποτελεσματική στήριξη σε οικογένειες με παιδιά σε κίνδυνο, και να αποτρέπεται η εγκατάλειψη και ο εγκλεισμός των παιδιών σε ιδρύματα"

- εκστρατεία ευαισθητοποίησης της κοινής γνώμης σε εθνικό επίπεδο, με στόχο να αποτραπεί η εγκατάλειψη παιδιών και να επιτευχθεί η επανένταξή τους στις φυσικές ή σε θετές οικογένειες.

Όσον αφορά τηνιοθεσία διεθνώς, η Επιτροπή ανέφερε στην περιοδική έκθεση του 2000 ότι η Ρουμανία κύρωσε το 1994 τη σύμβαση της Χάγης για την προστασία του παιδιού και τη συνεργασία στον τομέα τηςιοθεσίας διεθνώς. Πολλοί από τουςπογράφοντες αυτή τη σύμβαση εξέφρασαν την ανησυχία τους όσον αφορά τις τρέχουσες πρακτικέςιοθεσίας στην Ρουμανία. Ανησυχούν κυρίως διότι, σύμφωνα με την ισχύουσα νομοθεσία, τις αποφάσεις γιαιοθεσία μπορούν να επηρεάσουν άλλα κριτήρια εκτός από το συμφέρον κυρίως του παιδιού. Η Επιτροπή επέστησε την προσοχή στο γεγονός ότι το σύστημα αυτό μπορεί να εμποδίσει τις προσπάθειες για τη μεταρρύθμιση του συστήματος προστασίας του παιδιού στη Ρουμανία.

(1) COM(2000)710 τελικό.